ming030890/wiki-yue-high-quality huggingface dataset:
陳恒鑌

陳恒鑌，BBS，JP（CHAN Han-pan，1975年—），花名「蚊怕水議員」，曾經係仁濟醫院總理，係香港立法會嘅新界西南選區議員、前荃灣區議會民選區議員（楊屋道選區），民建聯成員。

政途
陳恆鑌喺廣東省普寧市出世。2003年，當時重係工程師嘅陳恒鑌代表民建聯參選第2屆香港區議會選舉，出戰荃灣楊屋道選區，首次參選就擊敗保釣人士王化民，一擊即中，成功喺陳育文手上接棒，成為荃灣區議員，隨後喺2007、2011、2015年繼續喺楊屋道選區爭取連任，結果亦都成功冧莊。
2019年第6屆香港區議會選舉，陳恒鑌唔再喺楊屋道選區尋求冧莊，交棒畀伍俊瑜（花名「大魚」），但係，伍俊瑜嘅選情受制於香港修例風波，親中派漠視民意堅持修訂逃犯條例，選情大受影響，結果伍俊瑜輸畀林錫添，兩年後第7屆香港立法會選舉，佢喺新界西南選區尋求連任，結果成功連任。
2021年，佢喺李家超無提政綱嘅情況下，有份提名李家超參與2022年香港行政長官選舉。

政治立場
佢係親中派人士，而且同一啲激進建制派人士有所合作。例如，喺新疆棉花風波入面，佢曾經連同激進親中派人士高松傑同黃煒龍發起聯署，話H&M因應維吾爾人嘅大清洗問題而停用新疆棉嘅聲明係抹黑造謠嘅指控，又話佢哋喺度「操弄」政治議題。另外，佢亦喺社交媒體分享中國中央電視台嘅片段，批評西方成對中國嘅印象停留喺百幾年前。

選舉及提名經歷
喺2015年香港區議會選舉，佢攞到2,075票，成功當選。
喺2016年，佢有份提名林鄭月娥參與2017年香港行政長官選舉。
喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林順潮。

散播電影《占士邦007》為美國國家安全宣傳嘅假資訊
陳恒鑌曾經公開提議政府同電視台合拍電視劇宣傳北京未經諮詢或香港人同意，強行訂立嘅《港版國安法》，又話電影《占士邦007》都係為美國政府拍黎為國家安全宣傳，但電影故仔其實係環繞英國情報機構軍情六處，而主角嘅係軍情六處間諜。
時事評論員馮睎乾批評，陳恒鑌發放假資訊嘅做法，係為咗要將香港影視工業「完善」為中共政治宣傳機器嘅一部份。
陳惠達

陳惠達（英文：Chan Wai Tat，1980年4月29號—），係香港新民主同盟成員，北區區議會華明選區前任議員，由2016年做到2021年。
早喺2003年，佢曾經代表民主黨參選第2屆香港區議會選舉嘅觀塘區入面嘅油塘西選區，當時佢輸畀呂東孩，2010年，因為唔滿意民主黨喺香港2012年政改方案嘅立場，而退出民主黨，轉投新同盟。
2015年第5屆香港區議會選舉，佢參選北區華明選區，以2660票打贏時任區議員賴心。，四年後亦喺同一選區成功冧莊，2021年7月頭宣布劈炮，唔撈區議員一職。
陳敏娟

陳敏娟，香港親中派政治人，新民黨黨員、公民力量成員，2023年香港區議會選舉後被政府委任做沙田區議員。

選舉經歷
喺2015年香港區議會選舉，佢攞到2,525票，成功當選。
陳文偉

陳文偉，香港親中派政治人。

政治立場
佢係香港親中派嘅成員，關注青年創新同社區建設工作。喺2019年，香港爆發反送中運動，期間一度有200萬人參與遊行要求政府撤回逃犯條例修訂。不過喺運動期間佢就曾經組織「護旗手」團隊支持政府。

選舉經歷
喺2015年香港區議會選舉，佢攞到2,823票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陳文偉曾經以工聯會名義參選地區委員會界別（屯門），攞到141票，成功當選。
陳曼琪

陳曼琪，MH，JP（英文：Maggie Chan Man-ki，1969年2月3號—）係香港傳統親中派政治人物同埋註冊律師，第七屆香港立法會議員，東九龍居民委員會法律顧問。
佢喺香港出世，祖籍湖南，做過民主建港協進聯盟黨員同代表民建聯出任黃大仙區議會正愛選區議員。而家佢係港區全國人大代表、湖南省政協委員同埋嶺南大學校董。
2014年雨傘革命期間曾經代表潮聯小巴有限公司入禀申請禁制令執行旺角清場。

政治參與同經歷
陳曼琪係香港傳統親中派嘅成員，佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。
喺2015年香港區議會選舉，佢攞到3,243票，成功當選。
喺2017年，佢曾經簽署反對港獨嘅聯署。
喺2021年9月，佢成為香港特别行政區選舉委員會委員(港區全國人大代表)。
2021年12月，陳曼琪喺第7屆香港立法會選舉循選舉選舉委員會界別當選香港立法會議員，2022年上任。
2022年，佢喺李家超無提政綱嘅情況下，有份提名李家超參與2022年香港行政長官選舉。
陳有海

陳有海，BBS，MH，香港建制陣營（傳統親中派）政治人（工聯會會員），屯門區議會議員。

政治立場
佢係香港親中派一員。

選舉及提名經歷
喺2015年香港區議會選舉，佢自動當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺政府大幅度削減直選議席比例之後嘅首次立法會選舉，佢提名李廣宇。
2022年，佢喺李家超無提政綱嘅情況下，有份提名李家超參與2022年香港行政長官選舉。
陳榮恩

陳榮恩，香港親中派民建聯、工聯會政治人物。

參選經歷
喺2015年香港區議會選舉，佢攞到2190票，未能當選。
佢曾經參與2019年香港區議會選舉但係因為親中派漠視民意堅持如期修訂逃犯條例，選情大受影響而落敗。
2023年12月，陳榮恩再度參選區議會選舉，喺選舉委員會委員可以互相提名都唔當係利害衝突嘅制度下，佢終於成為南區東南區議員。
陳樹英

陳樹英（英文：Josephine Chan Shu-ying，1958年11月18號—），廣東潮州人，民主黨前成員，屯門區議會前任主席同埋兆康選區前任區議員（1994-2015同埋2020-2021年），亦做過區域市政局議員（1995-1999年）。

簡歷
陳樹英1982年喺香港大學畢業，主修中文，先後考獲文學士同埋教育文憑。佢曾經喺屯門大興邨佛教沈香林紀念中學教咗八年書，重喺校內識咗現任老公李永達，之後兩人喺1984年拉埋天窗，曾經喺1990年離婚，後尾响2001年復合。

政途
佢喺1994年當選屯門兆康選區議員，之後四屆（1999、2003、2007、2011）亦都喺同一選區成功冧莊，直到2015年先至輸畀民建聯巫成鋒，攞到2267票。另外，佢喺1995年當選區域市政局（屯門北）議員。
佢曾經代表民主黨出戰1998、2000、2004、2012年香港立法會選舉，當中頭兩次（1998、2000）係喺新界西選區，佢先後幫過李永達、何俊仁兩位黨友抬轎，2004年參選飲食界功能界別，但佢只係攞到849票，輸畀張宇人。2012年，佢擔大旗排頭位參選新界西選區，名單後面重有黃偉賢、李洪波、黃麗嫦同埋何杏梅四位黨友，但佢同老公李永達三人名單齊齊落選。
2019年第6屆香港區議會選舉，佢翻兜參選兆康選區，贏咗時任區議員民建聯巫成鋒，成功敗部復活，重返區議會，重做埋屯門區議會主席；2021年7月頭宣布劈炮，唔撈區議員一職，重喺同年9月移居英國，而佢留低嘅屯門區議會主席一職，就由工聯會陳有海繼承。
陳浩濂

陳浩濂（Chan Ho Lim, Joseph，1977年2月9號—），係現任財經事務及庫務局副局長（2017年8月16號上任），老頭陳兆安曾經做過路政署助理署長。
陳浩濂正職係渣打銀行 (香港)金融市場部董事總經理，2009年加入自由黨。
嚮2011年香港區議會選舉，陳浩濂出選山頂選區，打敗有意競逐連任嘅公民黨雙料議員陳淑莊，2012年上任區議員。

簡歷
陳浩濂係現任跨國銀行環球市場部董事總經理，之前曾經喺業內擔任唔同嘅管理職位，主要負責亞洲區嘅金融機構業務。佢亦曾經喺多間專業或公共機構服務，包括香港財經分析師學會、金銀業貿易場同香港總商會，

參選經歷
陳浩濂分別喺2012年同2016年當選中西區區議員。
其中喺2015年香港區議會選舉，佢攞到1,837票，成功當選。
2017年，陳浩濂因為出任財經事務及庫務局副局長，而辭任區議員，而佢嘅區議員席位就由黨友楊哲安繼承。

馬主生涯
陳浩濂同老頭陳兆安係香港賽馬會馬主，名下馬包括朗天、日東昇、日輝煌。
陳潔霜

陳潔霜係香港親中派嘅婦產科醫生，曾喺廣華醫院擔任顧問醫生，亦曾擔任香港女醫生協會會長，有時會就婦科問題接受傳媒訪問。
佢係暨南大學醫學院畢業，持有香港醫務委員會執照，並係英國皇家婦產科醫學院榮授院士，香港婦產科學院院士，香港醫學專科學院院士 (婦產科)。

政治立場
佢係香港親中派嘅成員，曾以林哲玄名單成員身份參與2016年選舉委員會醫學界界別分組選舉。
喺爭取民主法治嘅香港反送中運動期間，佢支持執法表現備受爭議嘅香港警察，並參與一份醫學界嘅參與聯署，但有關聯署被一啲連登網民質疑造假，其中有人部分聯署人嘅名根本唔喺全港西醫名冊入面。
喺武漢肺炎香港疫情期間，佢曾經公開讚揚由中國來港嘅醫療人員。
陳澤森

陳澤森，香港親中派政治人。

參選經歷
曾經參選2011年香港區議會選舉。
喺2015年香港區議會選舉，佢攞到1107票，未能當選。
陳灶良

陳灶良，MH，JP，香港建制陣營（鄉事親中派）政治人，經民聯成員，大埔區議會林村谷選區前任議員（2008-2019年）。

政治立場
佢係香港親中派一員。

選舉及提名經歷
喺2015年香港區議會選舉，佢攞到2,468票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
陳玉玲

陳玉玲，香港親中派人士。

政治立場
佢係香港親中派人士，支持北京未經諮詢或香港人同意，強行訂立嘅《港版國安法》。

選舉經歷
喺2015年香港區議會選舉，佢攞到75票，未能當選。
陳琬琛

陳琬琛（英文：Sumly Chan，1958年3月23號—），係香港公民黨新界西支部前任主席，荃灣區議會主席同埋梨木樹東選區議員，由1985年做到2023年，係而家香港做咗最耐嘅四位區議員之一。佢亦做過區域市政局議員。
陳琬琛曾經喺2004年加入民主黨，拍住李永達參選第3屆香港立法會選舉嘅新界西選區直選，結果佢帶挈李永達重返立法會，佢自己就落選。
2007年，陳琬琛由民主黨轉投公民黨，2021年6月尾退黨。

選舉經歷
喺2015年香港區議會選舉，佢攞到3,169票，成功當選。
陳繼偉

陳繼偉（英文：Chan Kai-wai，1966年—）係香港親中派政治人物，前專業動力成員，亦係西貢區議員（2008年—2019年；2024年—）。

政治立場
西貢區分區委員會（將軍澳(南)）委員
政治立場
佢係香港親中派一員。

選舉及提名經歷
喺2015年香港區議會選舉，佢攞到3,014票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2019年香港區議會選舉落選後，佢曾經提選舉呈請 ，指勝選對手涉舞弊。
喺政府大幅度削減直選議席同排除民主派參選嘅2023年香港區議會選舉，陳繼偉曾經以獨立名義參選地區委員會界別（西貢），攞到83票，成功當選。
陳耀雄

陳耀雄，香港親中派政治人。
佢喺2012年獲委任為觀塘區議員，2015年轉戰直選參與區議會選舉(秀茂坪南選區)，佢攞到2,418票，成功當選。
2023年香港區議會選舉後被政府委任做觀塘區議員。
陳英

陳英，香港親中派政治人。

政治立場
佢係香港親中派嘅成員。

選舉經歷
喺2015年香港區議會選舉，佢攞到2,967票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陳英曾經以獨立名義參選地區委員會界別（黃大仙），攞到125票，成功當選。
陳華裕

陳華裕，MH，JP，香港親中陣營政治人（觀塘民眾聯誼會理事長、前任觀塘區議會議員）、中學校長。

經歷
陳華裕係觀塘區做咗30幾年社區服務，1988年搬入觀塘市中心，1999年參加區議會選舉成功當選，之後幾屆都連任，直到2019年。

政治同政策立場
佢係香港親中派嘅成員，支持排除異見嘅所謂愛國者治港。

選舉經歷
喺2015年香港區議會選舉，佢自動當選。
喺2019年香港區議會選舉，因為親中派漠視民意堅持修訂逃犯條例，選情大受影響，佢最終輸俾民主黨梁翊婷。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
陳萬聯應

陳萬聯應，香港親中派勞聯政治人物兼勞工界人士，註冊社工。

早年經歷
佢1979年喺福建出世，1990年代落嚟香港。

選舉經歷
2005年，佢參選觀塘區議會景田選區補選，以得票900輸俾民主黨李華明同埋匯景花園業主委員會主席張順華。
喺2015年香港區議會選舉，佢攞到1624票，未能當選。
喺2021年9月，佢成為香港特别行政區選舉委員會勞工界委員。之後佢喺李家超無提政綱嘅情況下，有份提名李家超參與2022年香港行政長官選舉。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陳萬聯應曾經以勞聯名義參選地區直選（屯門北），攞到6475票，未能當選。
陳諾恒

陳諾恒（英文：Chandler Chan，1984年6月11號—），係香港公民黨員，沙田區議會秦豐選區前任議員，2012年做到2021年。
喺2015年香港區議會選舉，佢攞到3,724票，成功當選。
陳諾恒最初係民主黨成員，喺2017年同民主黨分手，2018年過檔公民黨，2020年退出公民黨，2021年9月尾宣布劈炮，結束九年區議員生涯。
陳鏡秋

陳鏡秋，香港親中派香港經濟民生聯盟政治人物。

參選經歷
喺2015年香港區議會選舉，佢攞到2124票，未能當選。
曾參與2019年香港區議會選舉但因為親中派逆民意強行支持逃犯條例修訂，選情大受影響而落敗。
陳雲生

陳雲生，BBS，MH（英文：Chan Wan-Sang），祖籍浙江，喺上海出生，香港傳統親中派民建聯黨員。曾擔任屯門區議會L06友愛北選區嘅區議員。
佢1991年首次當選友愛邨區議員，直至喺2015年區議會選舉入面輸咗畀工黨譚駿賢（得票1,731），中止區議員生涯。
陳雲生多次藉社會話題追擊泛民主派，例如向執法機構如廉政公署申訴等，甚至訴諸一啲泛民主派已經澄清咗嘅流料（例如：陳方安生獲十成按揭謠言）。不過，有好幾次最後都被發現係陳雲生自己誤解，或者係泛民主派無心之失並得到執法機構信納。

個人生活
佢老公係同屬民建聯嘅龍瑞卿，因此佢哋兩公婆被稱為「屯門區神鵰俠侶」。
陶錫源

陶錫源，MH，香港建制陣營（鄉事親中派）政治人，前任屯門區議會議員（1991至2019年），曾經效力過自民聯、港進聯、自由黨、城鄉會。

政治立場
佢係香港親中派一員。

選舉及提名經歷
喺2015年香港區議會選舉，佢攞到1,644票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。
陸勁光

陸勁光，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢攞到2,776票，成功當選。
陸秀貞

陸秀貞，香港親中派政治人。

參選經歷
喺2015年香港區議會選舉，佢攞到1027票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，陸秀貞曾經以專業動力名義參選地區直選（將軍澳北），攞到7477票，未能當選。
陸頌雄

陸頌雄，JP（Michael Luk，1978年9月21號—），廣東佛山三水人，人稱「醬爆」，係香港立法會嘅勞工界功能界別議員（第六屆）、選舉委員會界別議員（第七屆），親中派香港工會聯合會員。2004至2019年做過元朗區議會議員。

參選經歷
喺2003年香港區議會選舉中，陸頌雄代表民建聯喺新成立嘅天恒選區當選，其後代表工聯會，一直同區連任。2019年，親中派唔理民意反對，堅持支持逃犯條例修訂，結果喺嗰年嘅區議會選舉大敗，而陸頌雄亦輸咗畀泛民主派支持嘅王百羽。
另外，2016年香港立法會選舉嗰陣，陸頌雄代表工聯會，喺無競爭嘅情況下自動當選成為勞工界功能界別議員。

政治立場同關注議題
佢政治立場屬建制派，曾經形容位於香港大學，紀念六四事件死難者嘅國殤之柱係垃圾。
部分佢發言關注嘅議題包括最低工資、食物外送平台外送員工作權益。另外，佢亦鍾意運動尤其係足球，關注本地足球運動發展。
喺2015年香港區議會選舉，佢攞到2,749票，成功當選。
2022年，佢喺李家超無提政綱嘅情況下，有份提名李家超參與2022年香港行政長官選舉。

2021年3月盜取獨立媒體拍攝圖片發放假新聞
2021年，政府對47個參與泛民主派35+初選嘅人以顛覆國家罪名義起訴。3月1號晚，陸頌雄喺Facebook發布一則假新聞，話鄺俊宇當日着藍色外套去西九龍裁判法院聽審，話佢可能係「真心悔改」。獨立媒體之後發表聲明，話張相係竊取自佢哋嘅帖文，而且有人刻意加強同推光成張相片嘅藍色色調，令鄺俊宇嘅外套同口罩變色。

講大話指控美國電影設有政治審查
喺2021年，北京未經諮詢或香港人同意強行落實《香港國安法》，之後立法會審議《電影檢查條例》修訂草案，賦權政務司司長撤銷一啲佢哋單方面覺得影響國家安全嘅電影嘅上映證，而且追溯期無設限，亦唔比審核委員會推翻決定。陸頌雄喺立法會發言嘅時候，除咗話支持修訂之外，仲話愛德華斯諾登事件如果喺美國拍成電影都上映唔到。不過，翻查資料，講述斯諾登嘅美國紀錄片《第四公民》，唔單止2014年喺美國上映，更獲得第68屆英國電影學院獎最佳紀錄片同埋第87屆奧斯卡金像獎最佳紀錄片。另一套美國改編劇情片《斯諾登風暴》就喺2016年美國上映，也獲國際新聞學院衛星獎最佳改編劇本。
特徵文字

特徵文字（粵拼：dak6 zing1 man4 zi6）係文字系統類型。如果話某套文字有特徵文字嘅特性，意思係話個系統啲符號嘅形狀並非任意，而係每個符號都設計到建基於佢對應嗰個音嘅語音學特性。

概論
内文：文字
睇埋：語音學
舉個具體例子，諺文就係一套好出名嘅特徵文字。諺文係一套字母，起源自李氏朝鮮，由朝鮮世宗李裪响 15 世紀中帶領一批學者發明嘅。
廿世紀前嘅朝鮮族有用開漢字。漢字係包括粵語在內多數漢語傳統用嘅文字系統，漢字屬於語素文字，好多字符都係以表達意思為主，會表示字詞或者形態素，而唔係講嘢嘅元音或者輔音。諺文就係純表音嘅（响呢點上似羅馬字），隻隻符號都表示緊元音或者輔音，唔帶有任何內置嘅意思。除此之外，諺文個做法，仲將啲寫輔音嘅符號設計到形狀似一個人讀嗰個音嗰時聲道嘅某啲狀態，例子有
ㄴ  → 依個符號寫嘅係粵拼：n 噉嘅音，留意一個人發出 n 音嗰陣時條脷嘅形狀。
ㄱ  → 依個符號寫嘅係粵拼：g 噉嘅音，留意人發出 g 音嗰陣時條脷嘅形狀。
ㅁ  → 依個符號寫嘅係粵拼：m 噉嘅音，人發出 m 音嗰時嘴唇會合到實一實然後打返開。
下邊係圖解。
ㄴ：齒齦鼻音 n
ㄱ：清軟腭塞音 g
ㅁ：雙唇鼻音 m
有關「唔同元音同輔音，發音嗰陣聲道狀態有咩分別」呢條問題，可以睇睇語音學，尤其係發聲語音學。

影響
睇埋：識字率
諺文吸引咗好多語言學工作者留意：一般認為，好似諺文噉嘅特徵文字，做到字符設計到形狀上似聲道狀態。呢一點被指係令到特徵文字非常合乎直覺非常易學，能夠有效提升識字率。例如李氏朝鮮噉，就被指係發明咗諺文之後文盲率大跌。
雷啟蓮

雷啟蓮，香港親中派政治人物，黃大仙區議會議員(地區委員會界別)。

選舉經歷
喺2015年香港區議會選舉，佢攞到3,026票，成功當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，雷啟蓮曾經以獨立名義參選地區委員會界別（黃大仙），攞到132票，成功當選。
韋海英

韋海英（粵拼：wai2 hoi2 jing1；簡化字：韦海英；1971年1月5號—），係中國前女子足球員，海南屯昌人。

簡歷
韋海英曾經喺1996年夏季奧林匹克運動會代表中國出賽，踢過四場入過兩球。
退役後佢跟老公搬到香港住，獲九龍社團聯會支持，喺2007年香港區議會選舉第一次參選深水埗區議會南山、大坑東及大坑西選區 ，輸畀連任多屆嘅民協王桂雲九百幾票。之後佢加入西九新動力，喺2011年香港區議會選舉再次參選，由於王桂雲退休，民協交由隔籬區嘅議員譚國僑接棒，結果畀韋海英贏兩百票當選。到2015年香港區議會選舉兩人再度對決，結果今次韋海英（代表香港經濟民生聯盟參選）攞到1991票，輸五百幾票連任失敗。
顏尊廉

顏尊廉，香港親中派政治人，曾經參選2007年香港區議會選舉。
喺2015年香港區議會選舉，佢攞到2,720票，成功當選。
顏汶羽

顏汶羽（Frankie Ngan，1986年8月31號—），係香港親中陣營民建聯黨員、第七屆香港立法會議員、觀塘區議會議員（佐敦谷選區，2012年到而家）。

政治立場
佢係香港親中派人士，支持排除異見嘅所謂愛國者治港。透過關愛隊支持並推廣北京未經諮詢或香港人同意，強行訂立嘅《港版國安法》。

選舉經歷
2011年第4屆香港區議會選舉，佢代表民建聯參選佐敦谷選區，以2,234票打贏力爭冧莊嘅民主黨嘅黃偉達，之後兩屆，佢亦喺同一選區成功冧莊。其中喺2015年香港區議會選舉，佢攞到2,638票。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。同年12月參選第7屆香港立法會選舉嘅九龍東選區地區直選，佢以64,275票當選，成功喺黨友柯創盛手上接棒。
2022年，佢喺李家超無提政綱嘅情況下，有份提名李家超參與2022年香港行政長官選舉。
香港回流潮

香港回流潮，又叫做返港潮，係一啲香港居民移民咗去外國，作爲海外港人住咗一段時間，跟住之後又回流返咗香港住嘅人。

人口
根據香港浸會大學喺2002年嘅一份研究，有份參與香港回流潮嘅人口，包含咗差唔多香港總人口嘅3%。 呢個調查只係包括咗嗰啲自願認同自己做“回流者”嘅人，所以唔一定包含咗全部有外國國籍而又返咗香港嘅人。

移民潮
大部分嘅回流潮都係原本喺80同90年代，開始移民外國嘅香港人，唔少都係因爲對嚟緊嘅香港主權移交感到不安。根據曾經係勞工及福利局局長嘅張建宗，喺大約1997年嘅時候，有差唔多60萬位香港人移民離開香港。 大部分都去咗西方國家，其中最受歡迎嘅係加拿大、澳洲、同美國。
一般嚟講有兩種移民：一種係打算喺外國住一陣，攞到國籍之後，跟住返香港住。第二種就係打算去咗外國就長期定居，唔會再返香港。嗰啲打算喺外國短期住一陣，跟住返香港嘅又叫 "sojourner"（意思係“寄居嘅人”）。當然，計劃唔一定完美，而唔少原本打算長住嘅返咗香港，而有啲打算短住嘅最終長期定居。

回流潮
有統計表示喺80年代移民離開嘅香港人之中，有大約30%返咗香港。

外國生活問題
回流嘅原因有好多，但係主要都係因爲經濟原因。有啲人因爲卦住香港，唔能夠適應新嘅生活，而選擇返香港。亦有啲人因爲經濟狀況出現問題，發現喺外國好難揾食，被迫返香港住。例如，有啲比較有錢嘅香港人移民咗去加拿大，希望能夠從新建立佢哋嘅生意。但係發現兩地嘅經濟文化唔一樣，加拿大有高税率、規矩又有人覺得太過死板 (紅帶（英文：Red Tape）)、英文冇咁好嘅又會有語言障礙等等，所以唔少都因爲寧願喺香港做生意而回流。
美國嘅情況都相似：因爲嗰度嘅治安比較嚴峻，而且生活同醫療嘅費用都非常昂貴，隨著美國經濟停滯，美國國家稅務局設立多咗法例嚟增加稅收，大幅度咁增加咗移民嘅生活壓力。

香港生活穩定
香港回歸之後，雖然香港政制改革停滯不前，不過香港社會嘅發展都相對穩定，仍然係一個安定繁榮嘅城市。呢樣嘢都吸引到唔少海外港人決定回流，返香港安居樂業。
除此之外，中國大陸廣東省（尤其係深圳市）亦都成為咗香港人移居嘅其中一處熱門地點。因為兩座城市互相接壤，方便香港人隨時嚟往，而且大陸嘅物價同樓價都同香港比較下相對平，所以吸引咗唔少香港人北上於中國大陸投資置產，並且移民到當地生活。不過喺2010年代開始，人民幣持續升值，港元嘅匯率歷史性咁俾人民幣超前，而且差距愈嚟愈大。加上中國大陸嘅貨物價格同樓市價格都大幅上漲，令喺大陸投資或者生活的機會，已經唔再吸引香港人，造成咗另外一種嘅香港回流潮。
千禧年代開始，唔少海外港人嘅第二代（即係喺外國土生土長嘅子女）喺外國嘅大學畢業之後，選擇移民去香港發展事業。原因係佢哋覺得香港嘅就業環境較爲適合，有更加多發展嘅機會，同時亦都鍾意香港嘅生活好多姿多彩。
當然，人唔係死板機器，所以如果喺香港住落有咩唔妥，回流嘅香港人仍然有再一次移民嘅選擇，尤其係嗰啲攞到外國國籍嘅人。

統計
根據澳洲統計局嘅人口普查結果顯示，喺由1994至到2005年之間，總共有33,905位香港人移民去澳洲，但係同時，回流嘅香港華僑澳洲公民就有34,248位，回流嘅人數比移民嘅人數多，變咗其實係負增長。除此之外，由1990年代到依家，每年有大約3,000位喺香港出世嘅華裔澳洲公民選擇長期咁離開澳洲，回流返香港；呢個數據係非土生澳洲公民移民嘅排名之中第4位。。
根據加拿大嘅相關統計部門嘅研究報告顯示，由1996至到2006年之間，加籍嘅華裔港人回流人數大約係44,710人，為數據排名之中嘅第一位。

文化認同
對於回流返香港嘅人，唔少都對佢哋嘅文化認同有啲疑惑。一來因爲香港本身經過咗管治國嘅轉變，二來就係佢哋曾經喺外國住過嘅時間，令有啲人唔肯定應該視自己為香港人、英國人、中國人、定係屬於曾經住過嘅外國國家嘅人？

太空人
有唔少回流返香港嘅人係移民咗去外國嘅爸爸或者老公，主要因爲佢哋嘅屋企需要經濟上嘅幫助，而好多都因爲咁而返咗香港做野。佢哋會經常咁來往香港同外國，成日喺空中坐飛機，所以稱佢哋爲“太空人”。同時，“太空人”亦都係廣東話嘅文字游戲，因爲佢亦可以解為“太太唔喺身邊嘅人”。
自由塔

喺美國紐約市嘅世界貿易中心一號，原名自由塔。
喺美國紐約市嘅自由塔 (曼哈頓)。
喺美國邁阿密嘅自由塔 (邁阿密)。
喺伊朗德黑蘭嘅阿扎迪自由纪念塔。
喺台灣澎湖縣馬公市嘅自由塔 (馬公市)。
Suetyic

陳雪兒（英文：Chan Suet-Yi Suetyic，約1997年6月14號——）又名雪兒，網名叫suetyic，佢係香港一位KOL，喺Instagram活躍同埋發佈唔少性感相，有約莫14萬人訂閱。另外，佢重意爬蟲類寵物，媒體封佢做爬蟲少女。
佢曾讀文理書院 (香港)同埋香港理工大學2019年畢業生。《蘋果日報》報導過佢金魚街救路邊水魚，網上見佢貼唔少性感相，都受網友轉發同關注，之後涉及熱論事件遭到評價，同時人氣增加。當期時上過電視。

「KOL中最大騙案」
網傳有人街上影到雪兒本人，張張相加上電視畫面，比較雪兒自已嘅相，發現落差好大。被指自拍嘅相經大量修改，形容為「變咗另一人」。例如連登網民喺港鐵拍到疑係佢嘅真身，指控佢過份修圖，甚至對鞋都變咗色。而環境資料估算出佢只有140至150厘米身高，佢嘅「長腳相」亦遭質疑。

指控伍公子意圖不軌
事發喺2020年，雪兒同YouTuber伍公子發生爭執。當時雪兒指控伍對佢意圖不軌。事源雙方約見講合作事項，伍公子邀請雪兒去佢嘅工作室，但雪兒拒絕並喺社交網上話伍公子嘅行為感到不安。伍公子隨後公開部分對話，否認指控，聲言當時只想喺工作室開會，冇其他意圖。呢起事喺網上熱議一陣，有唔同嘅回應。

電視節目（ViuTV）
2019年：《估你唔到》第21-22集演出。
馬來西亞高等教育文憑

馬來西亞高級學校文憑（馬來話：Sijil Tinggi Persekolahan Malaysia (STPM)；英文：Malaysian Higher School Certificate），又叫馬來西亞高級教育文憑，係一個擁有同國際GCE A-Level同等水平待遇嘅文憑。STPM由馬來西亞考試委員會舉辦，馬來西亞教育部同劍橋大學考試委員會共同監督。STPM係馬來西亞嘅大學預科公共考試，亦係馬來西亞中學階段最後一個全國統一考試。

簡介
STPM前身係「高等教育文憑」（Higher School Certificate，HSC），HSC係英國GCE A-Level考試嘅前稱，同時亦係澳洲部分州屬嘅公共考試名稱。STPM係由馬來西亞考試委員會由1982年開始獨立舉辦，劍橋大學考試委員會從旁監督同給予意見。馬來西亞考試委員會亦同時舉辦馬來西亞大學英文水平鑒定考試（Malaysian University English Test，MUET）。
馬來西亞高級學校文憑（STPM）同馬來西亞教育文憑（SPM）、中三評估（PT3）以及小六檢定考試（UPSR）唔同嘅係，呢三項考試都由馬來西亞考試局（LPM）舉辦而唔係馬來西亞考試委員會（MPM）。但係，馬來西亞考試局同馬來西亞考試委員會都隸屬馬來西亞教育部。

文憑認證
STPM同馬來西亞大學預科班考試（Matriculation）係備受馬來西亞國立大學首要認可嘅公共考試。而STPM就備受國內外大學嘅認可，認定STPM同國際GCE A-Level同一水準嘅考試。所以，STPM考生可以透過本身STPM嘅成績申請國內或者國外出名嘅高等大學。普遍，國內外大學都會要求STPM考生同時報考MUET。

學期制考試
由2012年開始，STPM以學期制嘅考試（Modular System）制度嚟取代嗰時嘅期末考制度（Terminal System）。馬來西亞考試委員會相信呢項措施將會吸引更加多本地學生報考STPM。另外，劍橋大學考試委員會亦會繼續同由2012年開始喺側近監督喺新制度入面嘅STPM考試。

中六
馬來西亞教育係源於英國嘅教育系統所形成，所以STPM完全銜接中學五年嘅教育，亦被叫做「中六」（Form 6）或者「大學先修班」（Pre-university）。馬來西亞教育部會選擇合適嘅中學嚟開辦中六課程。
中六課程被分做三個學期：第一學期（Semester 1）、第二學期（Semester 2）同第三學期（Semester 3）。每一學期為其半年，總共學習一年半。學生喺完成中六教育後可以直接報讀學士（Degree）課程。

入學要求
所有想申請修讀中六嘅學生都必須以馬來西亞教育文憑（SPM）嘅成績進行申請，佢對SPM成績嘅要求包括：
馬來文考獲良好等級（Credit）或以上。
歷史科考獲最低及格要求或者以上。
至少考獲唔包括馬來文在內4個良好等級（Credit）。
唔包括馬來文同歷史科在內最好嘅三個科目入面嘅總和評級數值（Sum GPS）唔可以超過12分。
喺開課年時年齡介乎17至20歲。

考試科目
喺新制度入面，考生可以選考最多5個科目，包括普通試卷科（馬來話：Pengajian Am，英文：General Studies）。雖然普通試卷唔係必考科，但係大部分考生會選擇報考呢個科目以符合本地國立大學嘅入學需求。另外，校本評估制度（英文：School-based assessment，簡稱：「SBA」）亦會被納入STPM其中一項評分標準。根據馬來西亞考試局嘅資料，SBA會佔據各科總分嘅20%至40%，視乎唔同科目而定。但係，重考生必須選擇筆試以代替原有嘅校本評估項目。
以下列出STPM所有可供選考嘅科目。而由於STPM為大學預科考試，所以呢個考試無設置任何必考科目。但為咗符合國內公立大學嘅入學要求，STPM考生都會報考「基本常識」（Pengajian Am）同「馬來西亞大學英語水平考試」（Malaysian University English Test，MUET）。

語言同文學
a  前身為「Kesusasteraan Melayu (Malay Literature)」，呢個科目因學期制考試改革而被改名做「Kesusasteraan Melayu Komunikatif (Communicative Malay Literature)」。

科學同數學
a  唔可以同時報考數學T。

b  唔可以同時報考數學M。

c 前身為「Computing」。呢個科目因學期制考試改革而被改名做「ICT」。

等級同成績平均績點（CGPA）
STPM採用成績平均績點（Cumulative Grade Point Average，CGPA）嚟計算考生成績。同時，考生嘅成績亦會根據11個等級嚟評級，分別係A、A-、B+、B、B-、C+、C、C-、D+、D，而F就係唔及格嘅等級。每個等級嘅平均績點由最高嘅4.0去到最低嘅1.0，考獲F等級嘅考生唔會獲任何績點，即0.0分。
考生必須考獲至少C等級（績點：2.00）先算合格，而考獲D至C-嘅考生就被定義為「部分合格」。不過，本地某啲私立大學，例如拉曼大學會將「部分合格」嘅標準定義為D至C，而唔係C-。
考生所考獲嘅成績將會列印喺成績單同正式嘅文憑上。所有嘅等級同積分亦會按照嗰屆考生嘅整體表現進行調整。成績平均績點（CGPA）公式計算方法係以等級最高嘅4個科目嚟計算，而平均績點亦會被四捨五入至小數點後二位。舉個例子，若果一個考生報考5個科目，其中4個科目全部攞A，而另外一科考獲F（唔合格），咁佢嘅CGPA依然會係4.0滿分。
澳門主權移交

澳門主權移交，又叫澳門回歸，指澳門主權響1999年12月20號由葡萄牙交畀中華人民共和國。當時出席儀式嘅中國代表有中共總書記江澤民同國務院總理朱鎔基，葡萄牙代表有總統沈拜奧同澳門總督韋奇立。

文
葡文裏面，對爾件事最常用嘅講法係「Transferência de Poderes de Macau」（澳門嘅交接），而喺中文用得最多嘅係帶中國觀點嘅「澳門回歸」。
馬淑燕

馬淑燕，香港親中派政治人物。

選舉經歷
喺2015年香港區議會選舉，佢攞到1,584票，成功當選。
喺2021年9月，佢成為香港特别行政區選舉委員會委員(新界分區委員會、地區撲滅罪行委員會及地區防火委員會委員代表)。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，馬淑燕曾經以民建聯名義參選地區委員會界別（元朗），攞到112票，成功當選。
馬軼超

馬軼超，香港親中派政治人。

選舉經歷
喺2015年香港區議會選舉，佢攞到1,624票，成功當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，馬軼超曾經以獨立名義參選地區直選（觀塘中），攞到6094票，成功當選。
馮仕耕

馮仕耕（Fergus Fung），香港親中派人士，拍賣行紅酒顧問。

政治立場
佢係親中派嘅成員。

選舉經歷
喺2011年香港區議會選舉，佢以自由黨名義出戰南區海灣選區，擊敗咗民主派對手，公民黨副主席黎廣德。
喺2015年香港區議會選舉，佢攞到957票，成功當選。

碎料
佢曾經向傳媒表示佢好為食，曾經創辦《WOM Guide》食評。另外，佢亦係鋼鐵大王龐鼎元孫女龐心怡嘅大學同學。
馮檢基

馮檢基，SBS，JP（Frederick FUNG Kin-kee；1953年3月17號—），花名「基哥」，係香港政黨香港民主民生協進會（簡稱「民協」）前任主席（1989年至2007年），香港立法會前任議員，香港區議會前任議員（1999年至2015年）。
佢本來係泛民主派主要人物之一，但2018年之後逐漸向親中派靠攏，而家一般人會將佢視為中間派。

屋企
馮檢基祖籍廣東東莞，而佢就喺香港出世。
馮檢基老婆叫陳敏慈，家吓做緊香港公開大學嘅學生事務長。兩人育有一個仔女。

從政生涯
馮檢基係1983年起獲選做深水埗區議員，1991年成為立法局議員。除咗1998年直選落選外，多年來一直成功循直選進入立法會（局）。
喺2015年香港區議會選舉，佢攞到2432票，未能當選。

2018年3月立法會九龍西補選
為咗2018年3月立法會九龍西嘅補選，民主派唔同組織已經喺前一年有部署，其中民協喺2017年6月決定人選嘅時候，通過咗由馮檢基代表民協。但當時就有啲民協成員唔同意呢個決定，其中莫嘉嫻就話，社會整個大氣氛都唔係要舊人，而係希望有新人新氣象。但民協做嘅嘢，同香港市民嘅期望背道而馳，所以佢決定退出民協。
馮檢基之後代表民協參與民主派就呢次補選喺2018年1月進行嘅初選，另外兩名參選人係姚松炎同埋袁海文。姚松炎以大比數勝出初選，但由於姚松炎面對再次被香港政府剝奪資格嘅風險，民主派好早亦有研究Plan B（後備人選），當時就訂咗可以再到時討論。之後，喺姚松炎遲遲未被確定入閘嗰陣，馮檢基希望成為後備人選但就被部分民主派人士質疑勝算，例如鄭宇碩就曾經向馮檢基分析形勢，話假如最後馮檢基代表民主派，佢會支持，但馮檢基就要面對好多人嘅責罵，仲有本土派同自決派嘅挑戰，希望馮檢基顧全大局。
馮檢基最後放棄做Plan B，而姚松炎最終成功入閘，最終輸咗畀親中派支持嘅鄭泳舜。喺民主派敗選之後，佢曾經多番公開炮轟民主動力，又批評姚松炎分化支持者。

退出民協
2018年7月，馮檢基開記者招待會，喺民協成員陪同下宣布退出民協，同埋會另組新壓力團體，仲話同特首林鄭月娥拗手瓜。

2018年11月立法會九龍西補選
喺呢次九龍西補選選舉入面，馮檢基一直希望代表民主派參選。不過，由於呢次選舉係填補劉小麗被政府剝奪資格後嘅議席空缺，所以民主派本來一直打算由劉小麗出戰。當時民主派亦衡量過劉小麗再次被剝奪資格嘅風險，於是由劉小麗決定咗由黨友，同屬工黨嘅李卓人做Plan B（後備人選）。而劉小麗最終亦的確被政府禁止參選，民主派改由李卓人出戰。未被民主派推薦嘅馮檢基，喺2018年10月2號正式參選，同李卓人直接競爭。馮檢基又聲稱，民主派欺凌佢。
呢次選舉，支持佢嘅民主派人士唔多，但馮檢基就得到親中派反佔中嘅代表人物之一周念慈嘅支持。不過馮檢基最終落選，只係攞到12,509票，大比數輸畀陳凱欣。陳凱欣攞到 106,457票。

政治立場
由從政初期去到2018年，馮檢基一般都被視作泛民主派人士。但喺佢參加民主派就2018年3月立法會補選進行嘅初選落敗之後，立場就開始有所變化，喺同年11月另一場立法會補選入面甚至同民主派直接競爭。另外，佢喺2019年香港區議會選舉亦同民主派嘅代表陳嘉朗喺尖沙咀西選區撞區，佢當時自稱無政黨民主派，又話希望同陳嘉朗協調但安排唔到。馮檢基喺交提名嗰陣，亦無泛民同佢站台。最終馮檢基只係攞到154票（7%選票）落敗，陳嘉朗就贏咗選舉。
而喺2021年，北京未經香港人同意進行所謂嘅「完善香港選舉制度決定草案」，民主大倒退之後，直選議席比例創新低而且入閘仲要經過多種政治審查，民主派大多認為唔應該再參加嘅時候，馮檢基就同民主派唱反調，話民主派喺新制下「仍然有得玩」。呢個說法被唔少人批評，例如喺2019年區選擊敗佢嘅陳嘉朗，就形容佢係「154先生」。
另外，馮檢基脫離民主派之後，亦對美國持不友善態度。例如，喺2021年1月，佢就曾經接受《大公報》訪問，揶揄美國大選係對民主嘅恥笑。佢亦喺2021年5月喺媒體灼見名家嗰度，聲稱呢個方案係由於美國插手香港政治太深，所以中央非出手不可。
2021年第7屆香港立法會選舉，佢參選九龍西選區直選，得到王䓪鳴、簡松年等親中陣營人士提名，結果以15961票落選。
馮沛賢

馮沛賢，香港親中派政治人。

選舉經歷
喺2015年香港區議會選舉，佢攞到2216票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，馮沛賢曾經以工聯會名義參選地區直選（屯門東），攞到8837票，成功當選。
余錦坤

余錦坤，香港親中派政治人物。三輝澳寶有限公司董事長。

經歷
佢早喺1993年加入香港新界獅子會，1994年已踏足吉林省長春市投資生意，2007年加入長春市政協。

政治立場
佢係香港親中派成員，曾經幫手舉行活動支持北京未經諮詢或香港人同意，強行訂立嘅《港版國安法》，又以「黑暴」形容爭取民主嘅香港反送中運動，仲話感激中央出手訂立《港版國安法》。佢亦鼓勵香港青年前往大灣區發展。
2016年香港立法會選舉期間，佢曾經為工聯會站台。

家庭
余淑樺係佢嘅長女。
高曉榮

高曉榮，香港親中派人士。

參選經歷
喺2015年香港區議會選舉，佢攞到1414票，未能當選。
流行性感冒

流行性感冒（簡稱流感）係一種由流感病毒引起嘅急性呼吸道傳染病，屬於病毒性感染。流感好容易經飛沫或者直接接觸傳播，特別喺秋冬季節容易爆發，亦有機會引起大規模嘅疫情。如果出現嚴重症狀（例如持續高燒、呼吸困難），應該即刻搵醫生求診。

病因
流感係由流感病毒（Influenza Virus）引起，主要分為A型、B型同C型，當中A型同B型係最常見，亦係引發季節性流感嘅主要原因。A型病毒仲可以進一步分為唔同嘅亞型，例如 H1N1、H3N2 等。流感病毒變異速度快，所以每年嘅流感病毒株都可能唔一樣。

傳播途徑
流感病毒主要通過：
飛沫傳播：咳、打乞嚏時噴出嘅飛沫。
直接接觸：接觸咗患者嘅分泌物（例如鼻涕、口水），再摸自己嘅眼、鼻或者口。
間接接觸：接觸到被病毒污染嘅物件，例如門柄、手巾。

預防
流感可以通過以下措施預防：
接種流感疫苗：每年接種一次係預防流感最有效嘅方法，特別係老人、孕婦、慢性病患者同小朋友等高危人士。
良好衛生習慣：
勤洗手，用番梘同洗水洗手最少20秒。
避免用觸手摸眼、鼻、口。
咳或者打乞嚏嗰陣用紙巾或手遮住口鼻。
避免人多嘅地方：流感高峰期最好避免去人多擠迫嘅地方。

治療
抗病毒藥：例如奧司他韋（Tamiflu），喺發病 48 小時內使用效果最好，能夠減低病情同並發症嘅風險。
對症治療：退燒藥、止咳藥等可以緩解症狀。
休息同補充水分：充足嘅休息同飲水有助加快康復。

流感疫苗
流感疫苗需要每年接種一次，因為流感病毒變異得快，每年嘅疫苗成分會根據流感株嘅變化而更新。最佳接種時間係流感季節開始之前 1-2 個月。
麥國風

麥國風（英文：MAK Kwok-fung, Michael，1955年8月23號—）係香港立法會衛生服務界功能界別前議員、灣仔區議會前議員、灣仔區撲滅罪行委員會委員、社會民主連線第三屆評議會委員。
麥國風自1976年起投身護理界，喺青山醫院同威爾斯親王醫院做過嘢，家下[咩時候？]喺葵涌醫院做部門運作經理。2006年10月同黃毓民、梁國雄、陳偉業、曾健成等人創立社會民主連線。
喺2015年香港區議會選舉，佢攞到939票，未能當選。
麥德正

麥德正（MAK Tak-ching，1971年—）係香港東區區議會西灣河選區嘅前任區議員、工黨副主席（政策），佢之前係社區幹事。
2015年第5屆香港區議會選舉，麥德正代表工黨參選西灣河選區，結果以2,222票打低港島聯元老江澤濠（江澤濠嘅得票係1,956票），4年後嘅第6屆香港區議會選舉再喺同一選區打低新民黨林梓鴻，成功冧莊。
2021年7月8號，佢正式劈炮，結束區議員生涯。
麥業成

麥業成（Johnny Mak Ip Sing），係香港泛民主派政團民主陣線主席、人民力量前副主席、社會民主連線前行政委員、前任元朗區議會議員、台灣各大學香港校友會總會會長、香港飛馬足球會21位名譽會長之一，淡江大學日本語文學系畢業。

政途
佢喺1991年3月以港同盟身分首次參選區議會，當選成為當時元朗市南選區嘅區議員（上一任係戴展華），曾經係香港民國派團體一二三民主聯盟同埋前綫黨員。
2011年香港區議會選舉，麥業成喺鳳翔 (選區)以1,845票贏咗得1,580票、民建聯嘅余仲良，順利連任，亦成為民主陣線、人民力量唯一一個當選人，亦係票債票償運動唯一受益者。
喺2015年香港區議會選舉，佢攞到2,173票，成功當選。。
2021年7月12號，因為北京未經諮詢或香港人同意強行訂立嘅香港國家安全法同區議員宣誓風波嘅關係，佢宣佈劈炮唔撈，結束30年嘅議會生涯。
麥潤培

麥潤培（英文：Chris Mak，1987年4月28號—），花名「麥仔」、「牛肉飯議員」，係香港泛民主派人士（馬鞍山守護線成員），沙田區議會利安選區議員，2012年做到2023年。佢亦係註冊社工。
佢喺2013年11月5號，應網民要求去信爭取日本快餐店吉野家喺馬鞍山開分店，於是畀網民起咗個花名「牛肉飯議員」。其後，吉野家响2018年8月，喺馬鞍山頌安邨開咗間分店。
喺2015年香港區議會選舉，佢攞到3,938票，成功當選。
2021年，佢參與2021年香港區議員宣誓，結果宣誓有效，得以接任沙田區議會主席一職。
麥美娟

麥美娟，SBS，JP（Alice Mak，1971年11月1號—），係香港政府民政及青年事務局局長，親中陣營香港工會聯合會成員，做過香港立法會嘅選舉選委會界別（第七屆）同新界西選區（第五、六屆）議員、葵青區議會議員。

早年經歷
麥美娟喺中學時期曾就讀一間女校同埋喺中華傳道會安柱中學升讀預科。中六嗰陣，麥美娟成功考到獎學金去加拿大留學，但阿媽嗰陣死咗，屋企經濟出問題，班主任建議佢參與葵青區徵文比賽，於是1988年佢參加葵青區徵文比賽，之後獲得優異獎，仲擔任過香港青年大使去新加坡，之後就正式開始參與青年活動。

從政生涯
1993年，葵青區議會委任議員崔康常（前恒生商學書院創校校長）辭職，議席懸空。麥美娟接到當時政務司霍德簽署嘅委任信件，接替崔康常，以22歲之齡成為香港最後生議員。
喺2015年香港區議會選舉，佢自動當選。
2021年12月19號，麥美娟喺2021年香港立法會選舉選舉委員會界別選舉（中文：2021年香港立法會選舉選舉委員會界別選舉）以1,326票排名第5贏得議席，由2022年1月1號上任。
之後，佢喺李家超無提政綱嘅情況下，有份提名李家超參與2022年香港行政長官選舉。
佢喺2022年6月19號辭去立法會議員職務，同日畀國務院根據候任行政長官李家超嘅提名而任命爲民政及青年事務局長，7月1號就職。

封殺建制陣營異見份子
麥美娟喺2020年香港立法會選舉角逐連任嘅名單入面，除咗有工聯會成員外，仲出現新民黨前離島區議員傅曉琳，另外又以鄉事派前元朗區議會主席沈豪傑為競選經理。香港01社評批評呢種經濟左翼右翼共同出選嘅做法，話呢張名單係四不像，批評佢哋係為咗搶走前新民黨田北辰嘅選票，夾殺此建制陣營中嘅異見份子，犧牲民生理念。

承認並支持香港成為「警察社會」
喺2021年6月25號，警務處出身嘅李家超升任政務司司長、鄧炳強升任保安局長，引發香港係咪成為警察社會（Police state）嘅議論，麥美娟回應相關英文問題嘅時候反問「Why not？」，指警察社會無問題，佢嘅重點放喺國家安全上。當講到警察城市，佢話會期望同佢哋仲有其他官員，可以合作解決社會深層次矛盾。

爆粗鬧林鄭月娥
喺逃犯條例修訂草案風波入面，民間有強烈反對聲音，淨係6月9號嘅遊行已經有過百萬人參加，但係親中陣營仍然力撐條例修訂，亦因為咁面對重大民意壓力，其中有傳林特首喺2019年6月15號就修訂嘅問題會見親中陣營議員，麥美娟當時爆粗大鬧林鄭，話林鄭脫離民眾，仲話「我啲兄弟落去解説日日被人X！X街，你試下落區日日畀人X呀！」，仲有傳佢X埋林鄭老母。而去到9月麥美娟接受《香港01》訪問嘅時候，就話當時好多人佢都有鬧。

唔岔氣比尊子影射發老脾還擊
喺2023年5月，政府宣布「完善區議會方案」，當中將區議會嘅民選議席大幅減到得返88席，要出選嘅仲要經分區委員會、地區滅罪委員會同埋防火委員會攞夠3個提名，先可以入閘。之但係，呢啲委員會嘅成員好多都係由特區政府委任，而且好多質素都強差人意，因為咁樣而比好多人批評。而喺5月9號，漫畫家尊子喺明報嘅「乜議員」三格漫畫專欄中，畫出嘅內容講：學歷唔同工作能力，又話會考中英數肥佬、膽固醇過高、有心臟病、色盲都無問題，只要係特首覺得啱就可以委任做呢三個會嘅委員。由於內容茅頭明顯串緊呢三個會嘅成員質素低，但受到特首重用嚟篩選區議員，選出嚟嘅議員質素令人擔心，所以喺同一日，身為民政及青年局局長嘅麥就反擊，發老脾話篇漫畫係「政治凌駕」，聲稱政府會「用人唯才」，仲點名話明報對區議會改制發佈言論老點大眾。
而喺麥發老脾兩日後，明報就宣布喺同月14號將「尊子漫畫」停刊。而就住呢單野，尊子本人同法新社證實左自己專欄比人停刊係同批評區議會改制有關，佢仲話要停刊原因只有明報一方先知，仲形容今日自己比人停刊係「香港故事」嘅一部分，令人不禁懷疑係有政府部門施壓先搞到咁。
麥謝巧玲

麥謝巧玲，MH（Ada Mak，1951年—）係香港親中派民建聯政治人物，2008年至2019年南區區議會華貴選區議員。
佢係聖文嘉中英文幼稚園校長，同埋香港教育學院幼師校友會主席。香港教育學院幼兒教育學士、香港浸會大學社會科學碩士、菲律賓太歷國立大學博士。

參選經歷
喺2015年香港區議會選舉，佢攞到2,699票，成功當選。
2019年香港區議會選舉，因為親中派漠視民意堅持如期修訂逃犯條例，佢選情大受影響，但係落敗。
黃仲棋

黃仲棋，香港政治人。
喺2015年香港區議會選舉，佢攞到215票，未能當選。
黃偉賢

黃偉賢（英文：Zachary Wong，1957年12月22號—），係泛民主派元老、香港民主黨員，元朗區議會南屏選區前任議員，由1988年做到2021年。
佢亦做過香港立法局議員，由1991年做到1997年。
2021年10月21號，佢同黨友鄺俊宇、伍軒宏、黎寶華被裁定2021年香港區議員宣誓無效，即時冇咗區議員席位，而佢留低嘅元朗區議會主席一職，就由鄉事派沈豪傑繼承。

選舉經歷
喺2015年香港區議會選舉，佢攞到2,598票，成功當選。
黃健興

黃健興，香港親中派香港島各界聯合會政治人物。

參選經歷
喺2015年香港區議會選舉，佢自動當選。
佢曾經參與2019年香港區議會選舉，因為親中派漠視民意堅持如期修訂逃犯條例，佢嘅選情大受影響，最終落敗。
黃冰芬

黃冰芬（1982年－），香港親中派政治人。

政治經歷
佢係香港親中派人士，反對區議會議席大部分以直選選生。
佢支持北京未經諮詢或香港人同意，強行訂立嘅《港版國安法》，話香港必須貫徹落實總體國家安全觀，又曾經公開讚揚習近平俾祖籍寧波嘅香港企業家回信。

選舉經歷
曾經參選2011年香港區議會選舉。
喺2015年香港區議會選舉，佢攞到2,352票，成功當選。
2022年12月，佢喺第十四屆港區人大選舉入面，以935票攞到最後一席。
黃卓健

黃卓健，香港親中派政治人。

政治同政策立場
佢係香港親中派嘅成員。

選舉經歷
曾經參選2011年香港區議會選舉。
喺2015年香港區議會選舉，佢攞到2,078票，成功當選。
黃啟燊

黃啟燊，香港親中派工聯會人士，成為區議員之前做過工聯會觀塘地區服務處社區幹事。

選舉經歷
喺2015年香港區議會選舉，佢攞到2654票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黃啟燊曾經參選地區委員會界別（觀塘），攞到171票，成功當選。
黃嘉榮

黃嘉榮，香港親中派政治人。
曾經參選2011年香港區議會選舉。
喺2015年香港區議會選舉，佢自動當選。
黃國恩

黃國恩，香港律師兼親中派民建聯政治人物。

政治觀點同活動
佢係香港親中派嘅成員。喺2017年，佢曾經簽署反對港獨嘅聯署。喺香港反送中運動期間，佢又曾經喺同屬親中派嘅《堅料網》入面，批評支援被香港警察濫捕同政治檢控人士嘅612人道支援基金，另外就算有啲機構因應社會爭議主張擱置修例，佢亦話「完完全全不能擱置」。就北京未經諮詢或香港人同意強行落實嘅《港版國安法》，佢主張喺呢啲相關案件入面被告搵外籍律師嘅話會有國安風險。

選舉經歷
喺2015年香港區議會選舉，佢攞到1597票，未能當選。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黃國恩曾經以民建聯名義參選地區委員會界別（黃大仙），攞到66票，未能當選。
黃國桐

黃國桐（英文：Daniel Wong，1949年7月28號—），人稱「桐爺」，係香港九龍城區議會太子區議員，做過香港市政局議員，又做過油尖區議會同黃大仙區議會議員。佢係泛民主派元老級人馬，曾經效力民協、前綫、社民連、民主黨。
喺2015年香港區議會選舉，佢攞到1551票，未能當選。
黃子健

黃子健（英文：Wong Chi Ken，1979年—），係香港本土派人士（東九社關組成員），觀塘區議會樂華北選區前任議員，由2016年做到2021年。
喺2015年香港區議會選舉，佢攞到1,729票，成功當選。
2021年7月19號，佢同莫建成、蔡澤鴻一齊劈炮，成為香港民主派區議員辭職潮嘅其中一位犧牲品。
黃學禮

黃學禮（英文：George Wong Hok Lai，1993年—），係香港區政聯盟成員，沙田區議會副主席同埋松田選區前任議員（由2016年做到2021年）。
喺2015年香港區議會選舉，佢攞到1,631票，成功當選。
2021年10月4號，黃學禮參加區議員宣誓儀式，之後被監誓人質疑佢嘅宣誓有效性，最終決定佢宣誓無效。
黃宇翰

黃宇翰，香港親中派政治人，2023年香港區議會選舉後被政府委任做區議員。
曾加入過新民黨。

選舉經歷
喺2015年香港區議會選舉，佢攞到1799票，未能當選。
黃宏滔

黃宏滔係香港親中派工聯會政治人物，做過工聯會將軍澳地區服務處社區主任。

政治立場
佢係香港親中派一員。佢曾經參與公開聯署支持北京未經諮詢或香港人同意，強行訂立嘅《港版國安法》。

選舉及提名經歷
喺2015年香港區議會選舉，佢攞到2,219票，成功當選。
喺2016年，佢成為香港特别行政區選舉委員會委員（新界各區議會）。之後，佢有份提名林鄭月娥參與2017年香港行政長官選舉。
黃家華

黃家華（英文：Wong Ka Wa，1972年—），係香港公民黨前黨員，荃灣區議會梨木樹西選區議員，由2004年做到2023年。

選舉經歷
喺2015年香港區議會選舉，佢攞到2,895票，成功當選。
黃容根

黃容根，SBS，JP（WONG Yung-kan，1951年8月10號—）係香港民主建港協進聯盟成員，做過香港立法會漁農界功能界別議員同大埔區議會議員。

參選經歷
喺2015年香港區議會選舉，佢攞到2292票，未能當選。

屋企
黃容根祖籍廣東惠陽，喺香港出世，漁民出身。佢有兩個仔一個女，大仔係文員，二仔經商。
黃建彬

黃建彬，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢自動當選。
黃成光

黃成光，香港親中派政治人。

參選經歷
曾經參選2007年香港區議會選舉。
喺2015年香港區議會選舉，佢攞到357票，未能當選。
黃成智

黃成智（Nelson Wong Sing-chi，1957年10月11號—），外號「中間超人」，係香港註冊社會工作者，香港立法會前議員，北區區議會前議員，新思維前成員，民主黨前成員，佢細佬係中華基督教會香港區會教育事工部主席黃成榮。

生平
黃成智1979年開始做社工，做咗約莫20年。2007年佢因為「一時大意」無再續期社工身份嘅註冊，而又喺2008年香港立法會選舉以「社會工作者」嘅名義參選，2009年畀人踢爆。
2015年7月，黃成智因為支持政改有條件噉「袋住先」，唔跟民主黨立場，被開除黨籍。
離開民主黨後，黃成智遭遇多次選舉失利。喺2015年香港區議會選舉，佢攞到992票，未能當選。
佢喺2016年香港立法會選舉社會福利界功能界別以全港功能界別最低得票率（4.94%）落選；喺2018年香港立法會補選因為得票率得1.5%而被沒收選舉按金；喺2019年香港區議會選舉只得117票（2.27%），成為彩園選區得票最低嘅候選人，再被沒收選舉按金。
2021年立法會選舉，由於民選議席比例進一步減少再加埋國安審查，泛民主派對選舉反應冷淡，而黃成智就出戰新界東北選區。佢尋求大埔區同埋沙田區泛民主派區議員支持，不過大埔區嗰6名議員都請佢食檸檬，其中區鎮濠（區鎮樺細佬）批評佢離開民主黨後成日轉立場，同自己理念唔同。不過，佢堅稱自己係泛民主派，以「點五步，民主路」作為競選口號，但呢句競選口號就畀修憲派前立法會議員鄭松泰揶揄。結果佢都係選唔到。
黃才立

黃才立，香港親中派政治人物。

選舉經歷
喺2015年香港區議會選舉，佢攞到2089票，未能當選。
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下嘅2023年香港區議會選舉，黃才立曾經以民建聯名義參選地區委員會界別（南區），攞到119票，成功當選。